text: To glemte lys på et havebord skabte røg og ravage i boligblok
  13 juni 2016 kl. 04.34
  To glemte lys på et havebord på en altan i en boligblok på E. Hansens Vej i Esbjerg var natten til mandag tæt på at blive årsag til en større brand  - men forbipasserende fik slået alarm i tide.
  Ved tre-tiden natten til søndag slog flere forbipasserende og naboer alarm til Syd- og Sønderjyllands Politi og meldte om en brand og kraftig røg fra en altan i en boligblok på E. Hansens Vej i Esbjerg.
  Da brandfolkene kom frem, kunne de på altanen konstatere, at et havebord af plastik var i flammer og at det skyldtes to glemte myggelys, der var brændt ned gennem bordet og ilden havde bredt sig til en træstol og en vinduesramme af plastik.
  - Der var åben ild og en kraftig røgudvikling, som fyldte lejligheden med røg. Takket være alarmen fra de vågne forbipassserende, blev lejlighedens beboere vækket i tide og slap uskadte ud, mens  ilden hutigt blev slukket, siger vagtchef Ole Aamann hos Syd- og Sønderjyllands Politi mandag morgen til TV SYD.
  Anmeldelse om brand i etageejendom, Esbjerg. Årsag: Stearinlys på altan var brændt gennem bord - ild bredt sig til vinduesramme. #politidk
  
  